b'\n_START_ARTICLE_\nDvorec Gori\xc4\x8dane\n_START_SECTION_\nZgodovina\n_START_PARAGRAPH_\nPo propadu gradu Gori\xc4\x8dane, ki je bil v lasti ljubljanskih \xc5\xa1kofov, se je tedanji \xc5\xa1kof Oton Buckheimski odlo\xc4\x8dil za gradnjo nove zgradbe. Gradnja se je pri\xc4\x8dela leta 1631 in kon\xc4\x8dala leta 1634; pri gradnji so uporabili razvaline starega gradu. Leta 1934 je v gradu potekala pokrajinska konferenca Komunisti\xc4\x8dne partije Slovenije, na kateri je pod tajnim imenom Rudi sodeloval tudi Josip Broz Tito. V lasti ljubljanske \xc5\xa1kofije je ostal do konca druge svetovne vojne, ko so dvorec nacionalizirali. Sprva so bila v dvorcu stanovanja, nakar pa so ga leta 1962 pri\xc4\x8deli obnavljati za muzejske namene. \xc4\x8cez dve leti (1964) se je tako v dvorec vselil Muzej neevropskih kultur, dislocirana enota Slovenskega etnografskega muzeja, ki pa se je iz dvorca izselila leta 2001. V dvorcu se je nahajala tudi spominska soba pokrajinske konference._NEWLINE_Po osamosvojitvi Slovenije je nad\xc5\xa1kofija Ljubljana vlo\xc5\xbeila denacionalizacijski zahtevek za vra\xc4\x8dilo dvorca. Leta 1995 so zahtevek zavrnili, ker se je v njem nahajal \xc5\xa1e muzej, a po ukinitvi muzeja so dvorec vrnili nad\xc5\xa1kofiji. Dvorec ima v upravljanju \xc5\xbeupnija Preska. Leta 2004 je nad\xc5\xa1kofija pri\xc4\x8dela z obnovo dvorca in okolice.\n_START_SECTION_\nArhitektura\n_START_PARAGRAPH_\nV dvorcu se nahaja kapela sv. Fran\xc4\x8di\xc5\xa1ka Sale\xc5\xa1kega._NEWLINE_Ker se je obnova dvorca pri\xc4\x8dela v \xc4\x8dasu \xc5\xa1kofovanja kardinala Rodeta, se danes na vhodnem portalu nahajata njegov \xc5\xa1kofovski grb in grb Nad\xc5\xa1kofije Ljubljana.'